**Donaulimes** er den del av den romerske militærgrense som gikk langs Donau i dagens Bayern i Tyskland, Østerrike, Slovakia, Ungarn, Serbia, Romania og Bulgaria. Grensebefestningen besto av tallrike vakttårn, castra og kasteller. Grensens viktigste bestanddel er elven Donau, som var vanskelig å krysse. Som følge av Donaus skiftende løp gjennom århundrene har mange festninger og bygninger gått tapt. Stedene for de romerske bosettingene har også etter at romerne forlot dem, vært populære byggeområder. Svært få av de romerske militæranlegg har derfor overlevd uberørt av senere byggevirksomhet.

Oversikt over Donaulimes
------------------------

* Øvre Germanias limes kommer inn på Donau vest for Regensburg.Øvre Germanias limes kommer inn på Donau vest for Regensburg.
* Limes i Øvre Germania og Raetia, mellom Regensburg og PassauLimes i Øvre Germania og Raetia, mellom Regensburg og Passau
* Limes i dagens ØsterrikeLimes i dagens Østerrike
* Den pannoniske limes i dagens UngarnDen pannoniske limes i dagens Ungarn
* Limes i Moesia, dagens Bulgaria og RomaniaLimes i Moesia, dagens Bulgaria og Romania

UNESCOs verdensarvliste - Donaulimes (vestre del)
-------------------------------------------------

De tyske, østerrikske og slovakiske delene av den romerske limes langs Donau ble oppført på verdensarvlisten i 2021. Strekningen dekker 600 kilometer av Donaus høyre bredd. Ungarn var en del av denne oppføringen på verdensarvlisten, men trakk seg i juni 2021.

Den tyske delen av Donaulimes består av 24 steder mellom Eining ved Regensburg og Passau. De fleste av stedene er bevart under bakken. Synlige kulturminner finnes i Bad Gögging (termalbbad), Regensburg (Porta Praetoria), Boiotro-museet i Passau. Den østerrikske del av Donaulimes har 47 verdensarvsteder, fra den tyske til den slovakiske grensen. Synlige kulturminner finnes i Mautern, Traismauer, Tulln, Zeiselmauer, og Petronell-Carnutum ved Hainburg an der Donau. Utgravninger er synlige i Wien, blant annet på Hoher Markt. I Slovakia er det registrert seks verdensarvsteder knyttet til Donaulimes, blant annet Gerulata i Rusovce (Bratislava) og militærleiren Kelemantia i Iza, ved Komárno.

* Innebygget rest av Porta Praetoria i Regensburg, Tyskland.Innebygget rest av Porta Praetoria i Regensburg, Tyskland.
* Utgravningene i Hoher Markt i Wien, Østerrike.Utgravningene i Hoher Markt i Wien, Østerrike.
* Gerulata-kastellet sør for Bratislava, Slovakia.Gerulata-kastellet sør for Bratislava, Slovakia.

UNESCOs tentativliste - Donaulimes (østlige del)
------------------------------------------------

Donaulimes i Serbia, Bulgaria og Romania er oppført på UNESCOs tentativliste.

Referanser
----------

1. ↑  Se Description i innstillingen fra 2019.
2. 1 2  «Danube Limes - World Heritage Site - Pictures, Info and Travel Reports». *www.worldheritagesite.org*. Besøkt 8. august 2021.
3. 1 2  Centre, UNESCO World Heritage. «Frontiers of the Roman Empire – The Danube Limes (Western Segment)». *UNESCO World Heritage Centre* **(engelsk)**. Besøkt 9. august 2021.
4. ↑  Centre, UNESCO World Heritage. «Frontiers of the Roman Empire – The Danube Limes (Serbia)». *UNESCO World Heritage Centre* **(engelsk)**. Besøkt 9. august 2021.
5. ↑  Centre, UNESCO World Heritage. «Frontiers of the Roman Empire - The Danube Limes (Romania)». *UNESCO World Heritage Centre* **(engelsk)**. Besøkt 9. august 2021.
6. ↑  Centre, UNESCO World Heritage. «Frontiers of the Roman Empire – The Danube Limes (Bulgaria)». *UNESCO World Heritage Centre* **(engelsk)**. Besøkt 9. august 2021.